122 Dr SCHAFARZIK FERENC 
szersmind a legelemibb önfentartási ösztönünk is. Ezért erős az a hitünk, 
hogy győzni fogunk, mert győznünk kell! Fiatal barátaink, békés időben 
derék munkatársaink, mind a tűzvonalban vannak s ez az egyik főoka 
annak, hogy békés társulati életünk lüktetése, főképen a letelt év második 
felében, kevésbbé élénk volt, mint máskor, valamint hogy ebből kifolyólag 
ügyforgalmunk is tetemesen megapadt. 
Az adminisztrativ természetű ügyekről elsőtitkárunk, PAPP KÁROLY dr. 
fogja jelentését előterjeszteni, egyik-másik társadalmi ügyről pedig én magam 
fogok a tisztelt Közgyűlésnek referálni. 
Köszönetnyilvánitás, a háború és geológia, 
meghívások, üdvözlések. 
Mindenekelőtt szabadjon ezen alkalommal is leghálásabb köszö- 
netünket kifejezni ESZTERHÁZY MIKLós dr. úr őhercegségének azért az ál- 
landó pártfogói jóakaratáért, amelyben a mh. Földtani Társulatot része- 
síti, továbbá JANKovicH BÉLA dr. vallás- és közoktatásügyi és br. GHIL- 
LÁNYI IMRE, földmivelésügyi miniszter urak ő excellenciáiknak a most is 
kegyesen engedélyezett állami segélyezésért. Ha a magas kormány e segélyt 
épen a háborús állapotból kifolyólag tavaly a szokottnál szűkebbre szabta 
ki, úgy mi ezt hazafiúi megfontolással csak természetesnek és magától 
értetődőnek találjuk, egyben szabadjon azonban remélnünk, hogy majdan 
a béke helyre állítása után a mh. Földtani Társulatnak is ismét alkalma 
legyen, hogy Hazánk tudományos mívelődése előbbreviteléből még az eddi- 
ginél is fokozottabb módon kivehesse a maga részét. Ha azonban a geoló- 
gusok itthon maradt kisebbik fele a háború tartama alatt megszorított 
tevékenységre van is kárhoztatva, úgy mégis egészen jól el tudnám képzelni 
azt, hogy a körülményekhez és viszonyokhoz mérten, esetleg speciális 
kérdések elintézése alkalmából vitéz hadseregünknek mi is segítségére lehet- 
nénk ; teszem pl. a talajviszonyok megítélésénél és mérlegelésénél a vidék 
geológiai térképei, valamint személyes látleletek alapján is, pl. védőművek 
létesítése alkalmával, táborhelyek kitűzésénél stb., vagy pedig a köz- 
egészségügyi szolgálatot támogatva oly pontoknak a kiszemelése által, 
amelyeken valamely vidéknek esetleg egészségtelen vagy kórt okozó bacil- 
lusoktól inficiált kútjai helyett a legrövidebb idő alatt új, egészséges vizű 
kutakat kellene létesíteni ; vagy pedig ha arról volna szó, hogy hevenyészve 
hadi célokra utat vagy vasutat kellene építeni, vagy megrongált útvonalakat 
kijavítani, akkor a geológus a megkivánt célra szolgáló kőzetet leghamarább 
és legbiztosabban tudná felkutatni s t. eff. A geológus közreműködése egy 
nagy háborúban éppenséggel nem is volna új és első eset, mivel Japánország 
10 év előtt az orosszal vívott háborújában Mandzsuriában máris alkalmazott 
geológusokat. 
Attérve a társulatunkhoz érkezett meghívások felsorolására, az 
